Marisa Tomei Sertai Jason Momoa Dalam Filem “Sweet Girl”
Bintang Marvel Cinematic Universe, Marisa Tomei sertai rakannya dari DCEU, Jason Momoa dalam filem Netflix terbaru berjudul Sweet Girl.  Tomei menyertai barisan pelakon yang terdiri daripada Momoa, Isabella Merced (Dora and the Lost City of Gold), Adrian Arjona (Morbius), Manuel Garcia-Ruflo (6 Underground) dan Justin Bartha (National Treasure). Dora and the Lost City of Gold Sweet Girl akan mengisahkan tentang suami (lakonan Jason Momoa) yang ingin mencari individu yang telah menyebabkan kematian isterinya dan dalam masa yang sama melindungi anak perempuannya. Filem tersebut ditulis oleh Gregg Hurwitz dan Phillip Eisner, manakala Brian Adrew Mendoza akan bertindak selaku pengarah. Mendoza dan Momoa sebelum ini pernah bekerjasama dalam filem Braven dan rancangan Netflix, Frontier. Setakat ini, tarikh tayangan Sweet Girl masih belum didedahkan.